**Interný poriadok zariadenie školského stravovania ZŠ sv. Cyrila a Metoda, Markušovská cesta 8, 052 01 Spišská Nová Ves**

Zariadenie školského stravovania zabezpečuje najmä zdravú výživu žiakov v čase vyučovania v základnej škole, celospoločenské programy podpory zdravia a stravovanie zamestnancov školy, žiakov Cirkevného gymnázia , detí CMŠ a iných fyzických osôb.

**Jedálny lístok :**

Jedálny lístok je zostavovaný na týždeň vopred so Zásadami pre zostavovanie jedálnych lístkov v zariadeniach školského stravovania. Je zverejnený na nástenke v školskej jedálni a na internetovej stránke školy.

**Zásady pre zostavovanie jedálnych lístkov:**

Jedálny lístok počas 5 stravovacích dní obsahuje:

-2 hlavné jedlá mäsové

-1 hlavné jedlo so zníženou dávkou mäsa s nadstavením

-2 hlavné jedlá múčne a zeleninové

Prívarky s využitým najmä strukovín sa do jedálneho lístka zaraďujú 2 x mesačne.

Múčne prílohy /cestoviny, halušky, knedľa/ sa podávajú 1 x do týždňa.

Zemiaky sa podávajú 2 až 3 x do týždňa.

Zelenina sa podáva denne v rôznych formách –zeleninové šaláty, zeleninové obloženia ,polievky, jedlá so zeleninou.

ZŠ je zapojená do celospoločenských programov na podporu mlieka a ml. výrobkov ,

ovocia a zeleniny pre deti MŠ a ZŠ.: „Školské mlieko“ a „Školské ovocie“.

**Spôsob prihlasovania a odhlasovania stravy:**

-Na stravu sa prihlasuje na začiatku šk. roka v triede /záväzná prihláška na obedy ŠJ/.

Neskôr sa možno prihlásiť len telefonicky kedykoľvek v ŠJ, aspoň 24 hodín vopred.

- Odhlásiť sa zo stravy je možné v jedálni školy ,telefonicky na čísle 053/ 4188835 , alebo cez aplikáciu Edupage do 8.00 hod. v aktuálny deň.

Hromadné akcie – výlety, exkurzie atď. sa odhlasujú minimálne 72 hodín vopred. Z dôvodu zachovania čerstvosti mäsa a potravín , ako ak kvôli skladovacím podmienkam z akcií /výlety, športové podujatia ,kino a pod./, kedy žiaci už do školy v daný deň na stravu nevrátia je nutné sa odhlásiť min. 72 hod. vopred na základe písomného menného zoznamu za triedu . Hromadné odhlášky tried podané v kratšom časovom období nebudú akceptované.

Stravu prihlasuje , odhlasuje rodič alebo stravník. Počas prázdnin a voľných dní sú zo stravy automatický odhlásení všetci stravníci

- V zmysle Vyhlášky MZ SR 533/2007, § 5 , ods. 2 a 3,príloha 1, platí zákaz odoberania stravy do obedárov okrem cudzích stravníkov/dôchodcov/.

Obedy sa vydávajú od 12,00 hod do 14,00 hod.Za neodobratú a včas neodhlásenú stravu sa finančná ani vecná náhrada neposkytuje. Každú zmenu v spôsobe stravovania alebo úhrady za stravu oznámi rodič včas /zrušenie stravy, prestup na inú školu......./

**Výdaj stravy:**

Výdaj stravy je vykonávaný v súlade s Prevádzkovým poriadkom schváleným RÚVZ v Spišskej Novej Vsi

**Príspevok rodičov na čiastočnú úhradu nákladov za poskytnutú stravu:**

|  |  |  |  |
| --- | --- | --- | --- |
| **Kategória**  | **Potraviny**  | **Réžia**  | **Spolu** |
| Deti MŠ | D -0,45€O -1,10€OL -0,35€SPOLU: POTRAVINY:1,90€ | 0,60€ | 2,50€ |
| Žiaci I. stupňa | 1,21€ | 0,60€ | 2,10€ |
| Žiaci II. stupňa | 1,30€ | 0,60€ | 2,30€ |
| Žiaci gymnázia  | 1,90€ | 0,60€ | 2,50€ |
| Zamestnanci školy, MŠ a Gymnázia  | 2,20€ | 2,00€ | 4,20€ |
| Cudzí stravníci  | 2,20€ | 2,00€ | 4,20€ |

Výšku stravného určuje riaditeľ základnej školy.

**Úhrada stravného:**

Úhradu stravného je možné uskutočniť poštovou poukážkou ,prevodom z osobného účtu /kvôli identifikácií platby je potrebné uviesť variabilný symbol, meno a triedu stravníka/.,

Platbu nie je možne realizovať vkladom na účet , nakoľko je táto služba spoplatnená pre obe strany. Platbu je potrebne uskutočniť do 25. dňa v mesiaci /časový posun medzi úhradou platby na pošte a pripísaním na účet ŠJ/.

Ak zákonný zástupca stravníka platbu za stravné neuhradí včas, a neurobí tak ani po upozornení, strava pre toho stravníka bude pozastavená a až po preukázaní sa dokladom o zaplatení nedoplatku vedúcej ŠJ mu bude znovu umožnené sa v ŠJ stravovať.

**Dotácia na podporu výchovy k stravovacím návykom dieťaťa:**

V zmysle § 4 ods. 3 písm. a) zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov, je možné dotáciu na podporu výchovy k stravovacím návykom dieťaťa (ďalej len „dotácia na stravu“) poskytnúť na dieťa, ktoré navštevuje posledný ročník materskej školy (ďalej len „MŠ“) alebo základnú školu (ďalej len „ZŠ“),ak rodič dieťaťa alebo fyzická osoba, ktorej je dieťa zverené do starostlivosti rozhodnutím súdu požiada o poskytnutie dotácie na stravu.

Dotácia na stravu sa poskytuje v sume:

- 1,40 eur za každý deň, v ktorom sa dieťa zúčastnilo výchovno-vzdelávacej činnosti v poslednom ročníku MŠ 2 a odobralo obed,

- 2,10 eur za každý deň, v ktorom sa dieťa zúčastnilo vyučovania v ZŠ na prvom stupni a odobralo obed,

- 2,30 eur za každý deň, v ktorom sa dieťa zúčastnilo vyučovania v ZŠ na druhom stupni a odobralo obed.

V súvislosti s poskytovaním dotácie na stravu si Vás dovoľujeme tiež informovať, že:

- za vyučovanie v ZŠ sa považuje aj individuálne vzdelávanie bez pravidelnej účasti na vzdelávaní v ZŠ, pričom dotáciu na stravu je možné poskytnúť len v prípade, ak obed pre dieťa bude odobratý v školskej jedálni,

- dotáciu na stravu je možné poskytnúť na dieťa aj v prípade, ak sa dieťa nestravuje v zariadení školského stravovania z dôvodu, že zdravotný stav dieťaťa podľa posúdenia ošetrujúceho lekára–špecialistu (napr. gastroenterológ, diabetológ, imunológ, alergológ a pod.) alebo lekára so špecializáciou v špecializačnom odbore pediatria, si vyžaduje osobitné stravovanie a zariadenie školského stravovania nevie zabezpečiť takéto diétne jedlo. Podmienkou však je, že o stravovanie v školskej jedálni požiadate a dieťa bude zaradené do zoznamu stravníkov s tým, že školská jedáleň nevie zabezpečiť diétnu stravu (dieťa si diétnu stravu prinesie na konzumáciu v rámci obeda do MŠ alebo ZŠ).

Vyhotovil : Ivana Salajová /vedúca ŠJ/

Schválil: Mgr. Slavomíra Michlíková /riaditeľka ZŠ/

V Spišskej Novej Vsi , 16.08.2023